钦定古今图书集成/明伦汇编/氏族典/第141卷 > 元浑
## 钦定古今图书集成/明伦汇编/氏族典/第141卷 > 元浑

按《魏书广平王传》：“广平王连无子，世祖以阳平王熙
之第二子浑为南平王，以继连后，加平西将军。浑好
弓马，射鸟辄历飞而杀之，时皆叹异焉。世祖尝命左
右分射，胜者中的，筹满，诏浑解之，三发皆中。世祖大
悦，器其艺能，常引侍左右，赐马百匹，僮仆数十人。后
拜假节都督平州诸军事、领护东裔校尉、镇东大将”
军、仪同三司、平州刺史。镇和龙。在州绥导有方，民裔
悦之。徙凉州镇将、都督西戎诸军事、领护西域校尉，
赐御马二匹。临镇清慎，恩著凉土。更满还京，父老皆
涕泣追送，若违所亲。太和十一年，从驾巡方山，道薨。